Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 170

a)/4. Motor- és gépjárműismeret Felismerési szinten sajátítsák el a tanulók: — a belső égésű motorok fogalmát, a motorok különböző szempontok szerinti csoportosítását, — a gépjárművek fő funkcionális egységekre történő bontását. Definíciós szinten sajátítsák el a tanulók: — az alvázak típusait és jellemzőit, — a futóműtípusokat, — az erőátviteli berendezések felépítését és működését, — a fékszerkezetek típusait és működését, — a négyütemű és kétütemű benzin- és a négyütemű dízelmotorok felépítését, főbb szerkezeti részeinek működését, — a motorok vezérlési, üzemanyag-ellátó, gyújtó, kenési és hűtő rendszereit. Rendezési szinten sajátítsák el a tanulók: — a négyütemű dízel- és benzinmotor, valamint a kétütemű benzinmotor egyes ütemei során lejátszódó folyamatokat.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes